Document ID: 32008D0826

KOMISIJOS SPRENDIMAS
2008 m. spalio 30 d.
dėl Sprendimo 2002/887/EB dėl natūralių arba dirbtiniu būdu išvestų žemaūgių Chamaecyparis Spach, Juniperus L. ir Pinus L. rūšių augalų iš Japonijos galiojimo pratęsimo
(pranešta dokumentu Nr. C(2008) 6269)
(2008/826/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. gegužės 8 d. Tarybos direktyvą 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (1), ypač į jos 15 straipsnio 1 dalį,
kadangi:
(1)
2002 m. lapkričio 8 d. Komisijos sprendimu 2002/887/EB, leidžiančiu nukrypti nuo kai kurių Tarybos direktyvos 2002/29/EB nuostatų dėl natūralių arba dirbtiniu būdu išvestų žemaūgių Chamaecyparis Spach, Juniperus L. ir Pinus L. augalų iš Japonijos (2), valstybėms narėms leidžiama tam tikrą ribotą laiką nukrypti nuo kai kurių Tarybos direktyvos 2000/29/EB nuostatų dėl Chamaecyparis Spach, Juniperus L. ir Pinus L. rūšių augalų iš Japonijos, taikant konkrečius reikalavimus.
(2)
Šis leidimas turėtų būti pratęstas, nes jį pagrindžiančios aplinkybės tebegalioja, o naujos informacijos, kuri skatintų persvarstyti konkrečius reikalavimus, nėra.
(3)
Jungtinė Karalystė paprašė pratęsti šios leidžiančios nukrypti nuostatos galiojimą.
(4)
Todėl Sprendimas 2002/887/EB turėtų būti atitinkamai iš dalies pakeistas.
(5)
Šiame sprendime numatytos priemonės atitinka Augalų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2002/887/EB iš dalies keičiamas taip:
1)
2 straipsnio pirmoje ir antroje pastraipoje „2007 m. rugpjūčio 1 d. ir 2008 m. rugpjūčio 1 d.“ keičiama į „2009 m. rugpjūčio 1 d. ir 2010 m. rugpjūčio 1 d.“
2)
4 straipsnio lentelė keičiama taip:
„Augalai
Laikotarpis
Chamaecyparis
2008 m. lapkričio 1 d.- 2010 m. gruodžio 31 d.
Juniperus
2008 m. lapkričio 1 d.-2009 m. kovo 31 d. ir 2009 m. lapkričio 1 d.-2010 m. kovo 31 d.
Pinus
2008 m. lapkričio 1 d.-2010 m. gruodžio 31 d.“
2 straipsnis
Šis sprendimas taikomas nuo 2008 m. lapkričio 1 d.
3 straipsnis
Šis sprendimas skirtas valstybėms narėms.
Priimta Briuselyje, 2008 m. spalio 30 d.

Labels: 16
20
3
6
18
15